Jô

Corinthians

Jô bermain untuk kelab Brazil, Corinthians pada tahun 2003–2005. Beliau membuat 54 penampilan dan menjaringkan 23 gol. Pada 2005, beliau berpindah ke kelab Rusia, CSKA Moscow.

CSKA Moscow

Jô menjaringkan 14 gol daripada 18 kemunculannya untuk CSKA Moscow. Dalam Liga Juara-Juara Eropah, Jô menjaringkan dua gol ketika menentang Inter Milan, tetapi pasukannya tewas 4–2 di San Siro. Akan tetapi, Jô tampil dalam 77 perlawanan untuk CSKA Moscow dan menjaringkan 44 gol.

Manchester City

Pada 31 Julai 2008, kelab Inggeris, Manchester City menandatangani Jô dengan bayaran tertutup tetapi diketahui sekitar £19 juta, di mana rekod besar pemindahan City pada masa itu. Beliau hanya menjaringkan satu gol liga daripada empat perlawanan untuk Manchester City. Beliau juga menjaringkan satu gol dalam saingan Piala UEFA menentang Omonia Nicosia. Jô dilihat sukar bermain bersama pasukan City dan hanya bermain enam perlawanan untuk musim 2008–09.
Jô sertai Everton secara pinjaman pada Februari 2009, sehingga penghujung musim 2008–09. Beliau membuat penampilan pertama untuk Everton ketika menentang Bolton Wanderers dan menjaringkan dua gol untuk memberikan kemenangan kepada Everton, 3-0. Beliau menamatkan musim itu dengan menjaringkan lima gol daripada 12 penampilan liga.
Beliau kembali ke City pada penghujung musim tetapi beliau sertai semula Everton pada musim 2009–10 secara pinjaman yang bertempoh panjang. Beliau menjaringkan gol pertamanya untuk Everton ketika menentang AEK Athens dalam saingan Liga Europa UEFA 2011-12, Everton menang 4–0. Beliau kemudian kembali ke Brazil atas alasan menyambut Hari Krismas, tetapi pengurus David Moyes menggantung beliau kerana kesalahan tingkah laku.
Selepas digantung di Everton, beliau kembali ke Manchester City dan dipinjam ke Galatasaray pada hari yang sama. Beliau menjaringkan tiga gol ketika dipinjam di Galatasaray.
Beliau kembali semula ke City selepas pinjamannya bersama Galatasaray tamat. Pada 21 November 2010, Jô menjaringkan gol tunggal City ketika terikat seri 1-1 menentang Juventus dalam saingan Liga Europa UEFA.

Sport Club Internacional

Pada 20 July 2011, Jô kembali ke Brazil untuk sertai Sport Club Internacional.

Atlético Mineiro

Pada 2012, Jô bersama kelab Atlético Mineiro, di mana beliau beraksi dengan penyerang sensasi Brazil, Ronaldinho. Beliau menjuarai Campeonato Mineiro dan menduduki tempat pertama Copa Libertadores pada tahun 2013.
Pada 4 November 2014, Jô dikeluarkan dari kelab itu atas alasan dispilin.

Kerjaya antarabangsa

Jô menerima panggilan pertama untuk sertai skuad Brazil pada Mei 2007 untuk menentang England, tetapi beliau tidak beraksi pada perlawanan itu. Beliau membuat penampilan pertama untuk Brazil ketika menentang Turki pada Jun 2007, beliau baru berusia 20 tahun.
Pada 7 Jun 2013, Jô telah dipanggil untuk menggantikan tempat Leandro Damião untuk Piala Konfederasi FIFA 2013. Pada perlawanan pembukaan pada 15 Jun 2013, beliau menjaringkan gol antarabangsanya, Brazil menang 3–0 ke atas Jepun. Beliau kemudian menjaringkan gol keduanya untuk Brazil menentang Mexico pada 19 Jun 2013.
Jô telah dimasukkan dalam skuad Brazil di Piala Dunia FIFA 2014. Beliau membuat debut pada kejohanan itu ketika bermain 22 minit terakhir menggantikan tempat Fred ketika menentang Mexico, 0-0. Beliau juga bermain untuk Brazil ketika pusingan 16 menentang Chile dan bermain 90 minit penuh dalam perlawanan penentuan tempat ketiga menentang Belanda.